Gauteng gewaarsku oor kitsvloede - Maroela Media
Die snelweë in Gauteng is vanoggend weens die reën Foto: @trafficSA, Twitter
Die Ekurhuleni departement van ramp- en nooddiensbestuur het gesê swaar reën kan kitsvloede in Gauteng veroorsaak.
“Plaaslike vloede word in verskillende gebiede dwarsoor die provinsie verwag,” het William Ntladi, woordvoerder, gesê. “Hoë volume water word in riviere, kanale en strome verwag wat tot kitsvloede kan lei.”
Ntladi het gesê die rampbestuurpersoneel word op hoë gereedheid geplaas, veral aangesien die weerstoestande leerlinge kan beïnvloed wat Woensdag teruggaan skool toe.
“Talle kinders en skoliere kan dalk skool toe loop en staan die risiko om te verdrink wanneer hulle ŉ rivier of stroom moet oorsteek om by die skool te kom,” het hy bygevoeg. Hy maan inwoners om seker te maak hulle steek nie oorstroomde kanale of riviere in vloed oor nie.
Ouers word ook versoek om hul kinders aan te moedig om gebiede wat oorstroom het, te vermy.
Ntladi het gesê motoriste moet ook snelweë vermy wat oorstroom het. “Indien jou voertuig skielik oorstroom, moet jy dit verlaat en na hoër grond klim,” het hy gesê. “Moet nooit oor ŉ brug ry wat deur water oorstroom is nie. Jy weet nie hoe diep dit is en of die pad weggespoel het nie.”
En die slim menere het besluit dis ‘n goeie idee om ons hoof roetes in kanale te verander met die sementblokke wat tussen die bane opgerig is. Jare gelede was daar net struike tussen die twee verkeer-rigtings gewees, en kon nooddienste en verkeersowerhede heel vinnig en maklik by ‘n noodsituasie uitkom. Met die “nuwe” paaie moet hulle begin om na die naaste afrit te soek, en van daar af te probeer om by ‘n noodgeval uit te kom tussen duisende voertuie deur wat die pad blokkeer. Wat het hulle gedink?
Johann, die mense dink nie. Hulle skep net werk deur kontrakte links en regs uit te deel aan onbevoegde kontrakteurs.
Ek stem Sam. Hier in ons voorstad is ons sypaadjies verwoes om sogenaamde fietsbane te bou. In maande wat hierdie fietsbane bestaan het ons bitter min fietsryers gewaar. N week gelede my motor uitgetrek net toe n kind op n fiets verbykom en ek hom byna getref het. Weereens n projek wat NIE deurdink is nie!!!!!
Daar word nie gewaarsku oor die slaggate wat nou onsigbaar is? Kon so dink.